ଇଣ୍ଡୋନେସିଆରେ ସମ୍ମାନିତ ହେବେ ଗଗନ ଗୁରୁଜୀ\nବନ୍ତ, ୧୧।୧ (ଡି.ଏନ.ଏ.) - ଓଡ଼ିଶାର ବିଶିଷ୍ଟ ଆଧ୍ୟାତ୍ମିକ ଗୁରୁ ତଥା ମାର୍ଗଦର୍ଶକ ଗଗନ ଗୁରୁଜୀଙ୍କୁ ଇଣ୍ଡୋନେସିଆରେ ଇଣ୍ଡୋ ବାଲିନିଜ୍ ସାଂସ୍କୃତିକ ମହୋତ୍ସବରେ ଭୂମିରତ୍ନ ଅନ୍ତର୍ଜାତୀୟ ପୁରସ୍କାର ତଥା 'ବିଶ୍ୱ ଗୌରବ' ସମ୍ମାନରେ ସମ୍ମାନିତ କରାଯିବ।\nଇଣ୍ଡୋନେସିଆରେ ସମ୍ମାନିତ ହେବେ ଗଗନ ଗୁରୁଜୀ\t January 11th, 07:47 AM January 11th, 07:47 AM\nବନ୍ତ, ୧୧।୧ (ଡି.ଏନ.ଏ.) - ଓଡ଼ିଶାର ବିଶିଷ୍ଟ ଆଧ୍ୟାତ୍ମିକ ଗୁରୁ ତଥା ମାର୍ଗଦର୍ଶକ ଗଗନ ଗୁରୁଜୀଙ୍କୁ ଇଣ୍ଡୋନେସିଆରେ ଇଣ୍ଡୋ ବାଲିନିଜ୍ ସାଂସ୍କୃତିକ ମହୋତ୍ସବରେ ଭୂମିରତ୍ନ ଅନ୍ତର୍ଜାତୀୟ ପୁରସ୍କାର ତଥା 'ବିଶ୍ୱ ଗୌରବ' ସମ୍ମାନରେ ସମ୍ମାନିତ କରାଯିବ। ବାଲି ଆର୍ଟ ସେଣ୍ଟରରେ ଆସନ୍ତା ୧୩ ରେ ଆୟୋଜିତ ମହୋତ୍ସବରେ ବାଲିରାଜା ତାଙ୍କୁ ସମ୍ମାନିତ କରିବେ ବୋଲି ଆସ୍ଥା ଫାଉଣ୍ଡେଶନ ଟ୍ରଷ୍ଟ ଓ ୟାସନ ଧର୍ମ ସଂସ୍ଥାପନମ୍ ସଂସ୍ଥା ପକ୍ଷରୁ ଚିଠି ମାଧ୍ୟମରେ ଜଣାଯାଇଛି। ସଂସ୍ଥା ପକ୍ଷରୁ ଆୟୋଜିତ ଅନ୍ତର୍ଜାତୀୟ ମହୋତ୍ସବରେ ଗଗନ ଗୁରୁଜୀଙ୍କ ସମେତ ଇଣ୍ଡୋନେସିଆର ପ୍ରତିରକ୍ଷା ମନ୍ତ୍ରୀ ଲ୍ୟୁଟନାଣ୍ଟ ଜେନେରାଲ ଆଇ.ଓୟାନମିଧୋ ଓ ବାଲି ରାଜ୍ୟପାଳ ଆଇ ମେଦ୍ ମାଙ୍ଗଙ୍କୁ ପାସ୍ତିକାଙ୍କୁ ମଧ୍ୟ 'ବିଶ୍ୱ ଗୌରବ' ସମ୍ମାନରେ ସମ୍ମାନିତ କରାଯିବ। ଏହି ଅବସରରେ ଗଗନ ଗୁରୁଜୀ ହିନ୍ଦୁ ସଂସ୍କୃତି ଓ ରାମାୟଣ ସମ୍ପର୍କରେ ବକ୍ତବ୍ୟ ପ୍ରଦାନ କରିବେ।\nଗଗନ ଗୁରୁଜୀଙ୍କ ଘର ଭଦ୍ରକ ଜିଲା ତିହିଡ଼ି ବ୍ଲକ ଅନ୍ତର୍ଗତ ଅଚକ ପଞ୍ଚାୟତ ନନ୍ଦପୁର ଗ୍ରାମରେ। ସେ ଏବେ ଯାଜପୁର ଅଞ୍ଚଳରେ ରହୁଛନ୍ତି। ଦୀର୍ଘବର୍ଷ ଧରି ଶାନ୍ତିପୂର୍ଣ୍ଣ ଜୀବନଯାପନ ପାଇଁ ଲୋକଙ୍କୁ ମାର୍ଗଦର୍ଶନ କରିଆସୁଛନ୍ତି। ୱାର୍ଦ୍ଧା ବେଦାନ୍ତ ଏକାଡେମୀରୁ ଅଧ୍ୟୟନ ଶେଷ କରିବା ପରେ ସେ ବିଭିନ୍ନ ସ୍ଥାନରେ ବୃକ୍ଷରୋପଣ ଓ ତପୋବନ ଆଦି ସୃଷ୍ଟି କରିଛନ୍ତି। ସେଥିମଧ୍ୟରୁ ଛତିଆଠାରେ ନବଗ୍ରହ ବାଟିକା, ଇଚ୍ଛାପୁରରେ ଦତ୍ତାତ୍ରେୟ ଶାନ୍ତିତପୋବନ ଅନ୍ୟତମ। ବିଭିନ୍ନ ବୃକ୍ଷ ମାଧ୍ୟମରେ ପରିବାରିକ ଜୀବନ କିପରି ଠିକ୍ ଭାବେ ଚାଲିପାରିବ ସେ ସମ୍ପର୍କରେ ଲୋକଙ୍କୁ ପରାମର୍ଶ ଦେଉଛନ୍ତି। ସେ ବୃକ୍ଷକୁ ବିଶ୍ୱର ଶ୍ରେଷ୍ଠ ମାନ୍ୟତା ଦେଇଛନ୍ତି। ଭାରତବର୍ଷର ପୁରାଣ ଗ୍ରନ୍ଥରୁ ମୂଲ୍ୟବାନ ତଥ୍ୟକୁ ବୈଜ୍ଞାନିକ ପ୍ରଣାଳୀରେ ନିର୍ଭୁଲ ଭାବେ ଜନମାନସରେ ପହଞ୍ଚାଇବାର ପ୍ରୟାସ ଜାରି ରଖିଛନ୍ତି। କୁସଂସ୍କାର, ଅନ୍ଧବିଶ୍ୱାସ, ନିଶା, ବଳିପ୍ରଥା ବିରୋଧରେ ସଚେତନତାର ବାର୍ତ୍ତା ପ୍ରଦାନ କରିଆସୁଛନ୍ତି। ସମଗ୍ର ମାନବ ଜାତି ଯନ୍ତ୍ରଣାମୁକ୍ତ ଜୀବନ ଯାପନ ପାଇଁ ସେ ଶାନ୍ତିଦୂତ ଭାବେ ପ୍ରୟାସ ଜାରି ରଖିଛନ୍ତି। ପ୍ରକାଶଥାଉ କି, ପ୍ରବାଦ ପୁରୁଷ ବିଜୁ ପଟ୍ଟନାୟକଙ୍କୁ ଇଣ୍ଡୋନେସିଆ ସରକାର ସାହସିକତା ପାଇଁ 'ଭୂମିପୁତ୍ର' ଉପାଧି ପ୍ରଦାନ କରିଥିଲେ। ଚଳିତବର୍ଷ ଓଡ଼ିଶାର ଦ୍ୱିତୀୟ ବ୍ୟକ୍ତି ଭାବେ ଗଗନ ଗୁରୁଜୀଙ୍କୁ ଆଧ୍ୟାତ୍ମିକ ଚେତନା ପାଇଁ ଇଣ୍ଡୋନେସିଆ ପକ୍ଷରୁ ଭୂମିରତ୍ନ ବିଶ୍ୱ ଗୌରବ ପୁରସ୍କାର ପ୍ରଦାନ କରାଯିବ।
